Nissan 200SX

Nissan 200SX eller Silvia er en bakhjulsdrevet sportscoupé, bygget av Nissan på deres S-plattform. I Norge er bilene utstyrt med 1,8 eller 2,0 liters firesylindrede motorer med turbo, men bilene er solgt med en rekke forskjellige motorer og i en rekke forskjellige utgaver tilpasset markedet.

Silvia-navnet dukket opp i 1964, og Silvia-modellen med internnavn CSP311 var en håndbygget coupé basert på Fairlady. Produksjonen ble stanset i 1968 etter bare 554 produserte biler, alle håndbygget og med håndbankede karosseriplater. Brorparten av eksportbilene (49 biler) ble sendt til Australia, mens de fleste bilene ble i Japan. Silvia-navnet ble så stående ubrukt frem til 1974.

Utgaver

S10 
S10 var den første Silvia med chassiskode S, og ble utviklet som et svar på sportscoupénes popularitet tidlig på syttitallet. Bilen hadde langt mer tradisjonelle linjer enn for eksempel Toyotas Celica, og var derfor også mindre populær. Bilen ble i Japan solgt med L18B-motoren, hentet fra Datsun 610 180B, mens den i USA ble solgt med en toliters variant av den samme motoren, L20B. Bilen ble solgt i USA under navnet 200SX, men var ikke særlig populær, mest fordi japanske biler ennå ikke hadde noe marked i USA.

S110 
S110 var neste i rekken, og denne utgaven er svært spesiell fordi den var utstyrt med en wankelmotor, utviklet og bygget av Nissan selv. På grunn av store problemer med motoren, som ikke var særlig driftssikker, ble modellen endret kort tid etter lanseringen, og wankelmotoren ble erstattet av flere forskjellige stempelmotorer på de forskjellige markedene.

S12 
S12-utgaven ble produsert fra 1983 til 1989. I Europa var modellen tilgjengelig med flere forskjellige motorer, blant annet CA20E (2,0 liter), som var med i hele produksjonsperioden. Hatchback-utgavene mellom 1984 og 1988 ble levert med FJ20E (2,0 liter), FJ20ET (2,0 liter med turbo), CA20E (2,0 liter) eller CA18ET (1,8 liter med turbo), mens coupé-utgaven kun var tilgjengelig med CA20E.

S13 
Midt i 1988 ble Nissan s13 introdusert. Både som Silvia (s13 / ps13) og 180sx (rs13 / rps13) hjemme i Japan. Rs13 ble bygget som 200sx for Europa markedet, og 240sx for USA. S13 var tidlig ute med multilink bakstilling. Dette kombinert med en trimmevennlig turbomotor, bakhjulstrekk, 50/50 vektfordeling og lett egenvekt, ble denne raskt en favoritt blant motor interesserte. Over i Japan var s13, sammen med AE86, selve grunnpilaren for drifting sporten.  Med et prisnivå og tilgang lik vårt forhold til Volvo 240 og Ford Sierra så sier det seg selv at disse tok greit av. "S" i S13 står ikke for "Silvia", som flere har misforstått det som, men S er plattformen, og forteller at det er en 2dørs bil, med 4sylindret motor, og bakhjulstrekk. S plattformen har flere snedige bokstavkombinasjoner:

S = S-Chassis/S-Plattform. Betyr ikke Silvia, S-chassis betyr at bilen er bakhjulsdrevet og har 4syl motor som nevnt over.

R = Hatchback, her hjemme kjent som 200sx

P = SR20

H = KA24E

M = KA24DE

K = Super Hicas (Firehjulsstyring)

CA18 har ingen egen bokstav i understells nummeret.

Så for eksempel vil en hver norsk 200sx være en rs13. Mens s13 teknisk sett betyr 88-91 Silvia med ca18, og ps13 simpelthen betyr at det er en 91-93 Silvia med Sr20. Her er også en veldig vanlig feil og gjøre, nemlig det å misforstå PS13 for å bety Silvia/Coupe. Det vil uansett ikke være feil å kalle en hver Silvia, 200sx, 180sx, 240sx for "s13". Ettersom dette er bunnlinja i alle.

200sx 
Dette er den vi kjenner best her hjemme i Norge. 200sx s13 ble utgitt fra 1988 til 1994 med ca18det som eneste motor alternativ. I motsetning til 180sx i Japan hadde ikke 200sx så mange options, men du kunne stort sett velge mellom takluke eller aircondition, og automat eller manuell. I Sveits kom disse også med diffbrems og takluke som standard, flere også med digitalt speedometer. Alle 200sx har chassisnr som starter med JN100RS13U******. Her står R for "hatchback", altså karosseritypen med luke bak. "U" står for europeisk modell. Standard for alle var alu-felger, varmetråder i bakruta, sentrallås, abs, foldbare speil, justerbart ratt og el.vindu. Options var blant annet hengerfeste, skvettlapper og forskjellige gulvmatter.

1988-August 1990 (rs13) 

Første generasjon 200sx, denne refereres til som Pignose, Zenki (japansk for "tidlig periode")

August 1990 - 1994 (rs13) 

Andre generasjon 200sx, denne refereres til som Sharknose, eller Chuki (japansk for "i midten", dette fordi 180sx kom i en runde 3 som Kouki "senere periode") Disse ble gitt et løft med ny front, større bremser forran. Seter som gikk fra å være mono til separat nakkestøtte og seterygg. 

Det sveitsiske firmaet Aerotechnik tok for seg et knippe 200sx og bygget de om til targa tak og ga de et nytt "body-kit". Produksjonstall på disse er ukjent, men var det var veldig få.

Silvia 
Silvia ble på lik linje med 180sx bare gitt ut i Japan. Disse bilene er det veldig mye forvirring rundt her til lands, og mye uklarheter. Men her kommer altså en god forklaring. Silvia s13 ble produsert fra 1988 til 1993.

1988-Aug. 1990 (s13) 

Silvia ble introdusert samtidig som 180sx i August 1988. Med samme chassis, understell og interiør (90%) ble den en braksuksess i samme kategori som 180sx. Motormessig var det her ca18 som ble brukt, både som sugemotor (ca18de) og turbomotor (ca18det). Spesielt for s13 er stor "SILVIA" tekst i grillen, firkantet enkel lås på bagasjelokket, utseende på option spoiler med fester ytterst på hver side.

Utstyrsmessig kom disse med flere options hvor hvert steg har med seg det beste fra det forrige, pluss litt til. Nivåene er inspirert av kortene i en vanlig kortstokk.

 Js
 574 Produsert
 Innstegsmodell
 Ca18de
 Servostyring
 AM/FM radio
 Brunt interiør
 14" felger
 Turteller
 Bricks lykter
 Js Special
 10 Produsert
 ca18de
 Info kommer
 Qs
 102924 Produsert
 Ca18de
 Større høytalerpakke (Pro Acoustic)
 Brun tonet glass
 El.speil
 Auto el. vindu
 Bricks lykter
 Diamond Qs
 27153 Produsert
 Ca18de
 Projector lykter med innebygget tåkelys
 Mørkt interiør
 15" felger
 Club Qs
 2 Produsert
 ca18de
 Info kommer
 Ks
 29145 Produsert
 Ca18det 
 Diffsperre
 Diamond Ks
 6055 Produsert
 Toppmodell
 ca18det
 Auto AC

Listen mangler noe utstyr, kommer etterhver.

Aug. 1990 - 1993 

Den største forandringen i denne face liften var at Ca18 motoren ble byttet ut med sr20 redtop.Videre ble også "SILVIA" logoen i grillen betydelig mindre, bagasjelokket fikk en oval pynt over låsen, og option spoileren så ut som en plankebit med støtter mer sentrert under enn tidligere.

 Js
 201 Produsert
 Innstegsmodell
 Sr20de
 Servostyring
 AM/FM radio
 Brunt interiør
 14" felger
 Turteller
 Bricks lykter
 Magebelte i baksete
 Stålbjelker i dører
 LSD ble option
 Js Special
 40 Produsert
 sr20de
 Info kommer
 Js Almighty
 3068 Produsert
 Qs
 45198 Produsert
 sr20de
 Større høytalerpakke (Pro Acoustic)
 Brun tonet glass
 El.speil
 Auto el. vindu
 Bricks lykter, Triple-projectors ble nå option
 Skinnratt og skinngirkule ble option
 ABS option
 Diamond Qs
 1584 Produsert
 sr20de
 Projector lykter med innebygget tåkelys
 Mørkt interiør
 15" felger
 Club Qs
 26472 Produsert
 sr20de
 HICAS option (4hjuls styring)
 Info kommer
 Ks
 15377 Produsert
 sr20det 
 LSD
 Club Ks
 8175 Produsert
 Toppmodell
 sr20det
 Auto AC
 LSD option
 HICAS option (4hjuls styring.

Listen mangler noe utstyr, kommer etterhver

Det finnes også et begrenset opplag av Cabrioleter bygget av Autech. Disse kom bare med CA18 og 4-trinns automat. 603 ble produser totalt, dog er dette tallet usikkert +/- noen få biler. Disse må på ingen måte forveksles med 240sx cab fra USA som er bygger på en mye mer simpel måte og er ikke på langt nær like ettertraktet som Autech.

180sx (1989-1998) 
180sx er rs13/rps13 for det Japanske markedet, og i utgangspunktet lik vår 200sx av utseende. Men i likhet med Silvia finnes også disse i enormt mange versjoner og med flere interessante options. Inndelingen her er slik at de kom som Type 1, 2 og 3. Hver av disse med utstyrsnivåene Type G, S, X og R. Fra 1988 til 1990 ble det også her benyttet ca18, og deretter sr20.

1989-1990

 Type I
 212 Produsert
 Innstegsmodel
 LSD
 Justerbart ratt
 Tåkelys forran
 Spoiler og ABS var options.
 1991-1994 Forandringer
 bakrutevisker, magebelte i baksete og stålbjelker i sidene ble standard
 Spoiler og ABS ble options.
 Type II
 18980 Produsert
 Topmodell
 El.vindu
 Sentral lås
 Alu felger
 Bakrutevisker
 Options: Tåkelys forran og bak, frontleppe, spoiler og ABS
 1991 - 1994 Forandringer
 Skinnratt og skinnseter ble Options
 286 ble produsert med denne option.
 Type III (1992-1994)
 Toppmodell
 Frontleppe
 Spoiler
 Tåkelys forran og bak, ABS, skinnratt og skinnseter ble option.
 Type R (1994-1995)
 1137 Produsert, 45 av disse med HICAS
 Basismodell
 Sr20de, 95-98 fikk sr20det
 Samme ratt som s14 med airbag
 LSD
 Bakrutevisker
 ABS
 Magebelte i baksete
 Stålbjelker i sidene
 El.vinduer
 Sentral lås
 Tåkelys, frontleppe, navigasjon, skinnratt og alu felger var option.
 Sota ruter kun 1997-1998
 Type X (1994-1995)
 7591 Produsert, 856 av disse med HICAS
 Topmodell
 Sr20det
 Samme utstyr som Type R
 Aero pack (1995-1998)
 Sota ruter (1997-1998)
 Type S (1995-1998)
 4715 Produsert
 sr20de
 Samme aero pack som Type X, men uten sideskjørter.
 Spoiler
 Ellers likt utstyr som de andre, med samme options.
 Type G (1994-1995)
 601 Produsert
 Samme som Type S, uten spoiler
 Alle 1996 og opp kom med digitalt odometer.

Produksjonstall er hentet fra GTR Registry

Listen er noe ufullstendig, og mer info bli lagt til etter hvert.

S14 
I 1993 ble S14 introdusert under navnet 200SX i Europa, Australia og New Zealand, 240SX i USA og Canada og Silvia i Japan. Samtidig ble det solgt en annen, todørs variant av Nissan Sentra i USA med navnet 200SX. I Europa ble modellen utstyrt med SR20DET-motoren, som har 2,0 liters sylindervolum, turbo og doble overliggende kamaksler, og yter 200 hestekrefter.

I 1997 fikk modellen en ansiktsløftning, som besto av en oppdatert, mer aggressiv front.
Ny pris på denne var 779 000,- etter avgifter. Faceliftutgaven heter s14a, og er bedre utstyrt enn en tradisjonell s14. Den ble levert med skinnseter med setevarme, skinn på dashbordet og klimaanlegg. S14a kom med flere utstyrsnivåer, Racing, Sportline og Z Edition. Sportline og Z Edition var originalt senket med 30mm Eibach-fjærer fra fabrikk. Alle s14a kommer med samme eksosanlegg, inkludert Sportline Z Edition og Racing.

S15 
S15 ble kun produsert med høyreratt, og ble solgt i Japan som Silvia, og i Australia og New Zealand som 200SX. Bilen var utstyrt med samme motor som S14, SR20DET, men hadde nå en ytelse på 250 hestekrefter (164 kW) og ble utstyrt med kulelagerturbo i stede for glidelager som var på S14. Den ble produsert fra 1999 til 2002, da den ble avsluttet etter en avgjørelse av Nissan om å redusere antall plattformer. Nissan bygger nå sine sportsbiler på FM-plattformen, som blant annet Nissan 350Z og Infiniti G35 er basert på.

200SX
Bilmodeller introdusert i 1984